钦定古今图书集成/明伦汇编/家范典/第017卷 > 《游斜川和正月五日与儿子过出游作》
## 钦定古今图书集成/明伦汇编/家范典/第017卷 > 《游斜川和正月五日与儿子过出游作》

前人

谪居澹无事，何异老且休。虽过靖节年，未失斜川游。
春江渌未波，人卧船自流。我本无所适，汎汎随鸣鸥中流遇洑洄，舍舟步曾丘。有口可与饮，何必逢我俦。
过子诗似翁，我唱儿辄酬。未知陶彭泽，颇有此乐不。
问点尔何如，不与圣同忧。问翁何所笑，不为由与求。